title: Herpes zóster
text: L'herpes zóster ye una malotía producida per una reactivación d'o virus latent varicela-zóster (u Human alphaherpesvirus 3), que afecta a los niervols perifericos —neuropatía gangliorradicular— y a la piel, an puede producir chicotas ambollas dolorosas en forma d'aniello agrupadas a lo luengo d'un dermatoma.
  
  L'herpes zóster puede presientar diferents complicacions seguntes os niervols afectaus, sobre tot en individuos immunodeprimius, entre los quals cal destacar paralisi motora u facial temporal, insuficiencia respiratoria y infeccions bacterianas secundarias. A prencipal seqüela que puede amaneixer dimpués d'a desaparición d'os sinyals cutanios ye la neuralchia postherpetica, que consiste en una sensación dolorosa cronica en o dermatoma afectau y que puede durar dende quantas semanas dica anyos.
  
  L'herpes zóster ye una malotía distribuyida mundialment. A diferencia d'a picueta loca, l'herpes zóster no presienta estacionalidat. Se calcula que afecta alto u baixo a lo 20 % d'a población.
  
  Referencias 
  
  Malautías viricas